ΓΡΑΠΤΗ ΕΡΩΤΗΣΗ E-3522/01

υποβολή: Miquel Mayol i Raynal (Verts/ALE) προς το Συμβούλιο

(8 Ιανουαρίου 2002)

Θέμα: Ελλάδα

Σήμερα, στην Ελλάδα, ιδίως δε στο Βορρά της χώρας, ζουν πολλές μειονότητες. Ορισμένες είναι εθνικές μειονότητες (Τούρκοι, Μακεδόνες), άλλες είναι γλωσσικές και πολιτιστικές μειονότητες (Βλάχοι, Αρβανίτες και Ρομ).

Η Ελλάδα αρνείται να αναγνωρίσει την ύπαρξή τους και τους στερεί τα πλέον θεμελιώδη δικαιώματα. Έτσι, απαγορεύεται ρητά η δημόσια χρήση της γλώσσας τους και όλες οι ιστορικές επιγραφές στις γλώσσες αυτές καταστρέφονται ή εξαλείφονται, όπως καταστρέφονται και τα μνημεία που μαρτυρούν την ύπαρξη των εν λόγω μειονοτήτων.

Εξάλλου, σε ό,τι αφορά τους έλληνεςπηκόους μακεδονικής καταγωγής που ζουν στο εξωτερικό, η Ελλάδα προσπαθεί να αποτρέψει την επιστροφή τους στην πατρίδα τους, επικαλούμενηποτιθέμενες αντεθνικές δραστηριότητες και στερώντας τους τηνπηκοότητά τους.

Γνωρίζει το Συμβούλιο τα γεγονότα αυτά·

Σήμερα, τα δικαιώματα των μειονοτήτων αποτελούν μέρος των θεμελιωδών αρχών της Ευρωπαϊκής Ένωσης. Πώς σκοπεύει το Συμβούλιο να καταστήσει σεβαστά τα δικαιώματα αυτά στην Ελλάδα·

Απάντηση

(18 Μαρτίου 2002)

1. To Συμβούλιοπενθυμίζει στον αξιότιμο κ. βουλευτή ότι, σε θέματα εθνικής και περιφερειακής πολιτιστικής ποικιλομορφίας, η Κοινότητα, σύμφωνα με τη Συνθήκη ανέλαβε να συμβάλλει στην ανάπτυξη των πολιτισμών των κρατών μελών σεβόμενη αυτήν ακριβώς την ποικιλομορφία. Η δράση της συνίσταται, μεταξύ άλλων στο να στηρίζει και συμπληρώνει τη δράση των κρατών μελών στους τομείς που αναφέρονται στο άρθρο 151, παράγραφος 2, της Συνθήκης εφόσον αυτό είναι αναγκαίο. Κατά τη συνεδρίαση της 5ης Νοεμβρίου 2001, το Συμβούλιο εξέδωσε ψήφισμα για τη θέση του πολιτισμού στην οικοδόμηση της Ευρωπαϊκής Ένωσης και πραγματοποίησε ανοιχτή συζήτηση επί του ιδίου θέματος με απευθείας μετάδοση στο κοινό.

2. Με το ψήφισμα αυτό, το Συμβούλιο καλεί τα κράτη μέλη και την Επιτροπή, εφόσον στηρίζονται στο σεβασμό της πολιτιστικής ποικιλομορφίας, στην τήρηση της αρχής της επικουρικότητας και στη βούληση να θεωρήσουν ότι ο πολιτισμός βρίσκεται στην καρδιά της ευρωπαϊκής ολοκλήρωσης,

- να αναπτύξουν τη συνεργασία σε πολιτιστικά θέματα, την ευρωπαϊκή καλλιτεχνική δημιουργία και τις πολιτιστικές ανταλλαγές,

- να συνεργαστούν για να μπορέσει η Επιτροπή να προβεί σε νέα αξιολόγηση της εφαρμογής του άρθρου 151, παράγραφος 4 της ΣΕΚ και ναποβάλει σχετική έκθεση.

Το Συμβούλιο θεωρεί επίσης σημαντικό να αρχίσουν, στηριζόμενες στην αξιολόγηση αυτή, εργασίες βελτίωσης της εφαρμογής των παραγράφων 2 και 4 του άρθρου 151 της ΣΕΚ και καλεί τις προσεχείς προεδρίες να συντάξουν σχετικό πρόγραμμα εργασιών και χρονοδιάγραμμα.

3. Στο τέλος της δημόσιας συζήτησης σχετικά με τη σημασία της πολιτιστικής ποικιλομορφίας η οποία βρίσκεται στη βάση της ευρωπαϊκής οικοδόμησης, η Προεδρία κατέληξε στο συμπέρασμα ότιπάρχει πρόβλημα αντιστοιχίας μεταξύ των φιλόδοξων στόχων της ευρωπαϊκής συνεργασίας στον πολιτιστικό τομέα και των διατιθέμενων μέσων επίτευξής της και ότι πρέπει να επανεξετασθεί και να μελετηθεί το ενδεχόμενο θέσπισης αποτελεσματικότερων μέσων κατά την επόμενη αναθεώρηση των συνθηκών, όταν μάλιστα το ζήτημα της πολιτιστικής ταυτότητας και της αξίας της με τα σημερινά δεδομένα, δεν είναι θεωρητικής φύσεως.